Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 315/14/4406	Topoľčany, 19.6.2014
EEČ : 2-35-32-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
hoci mu z ustanovení Zákona o rodine vyplýva povinnosť vyživovať svoje dieťa  a to Lukáša, nar. 10.4.2001,   pričom bol rozsudkom Okresného súdu v Topoľčanoch č.k. 9P 97/2010  zo dňa 20.4.2010, právoplatným dňa 29.4.2010 zaviazaný prispievať na jej výživu spolu sumou 200 - Eur    mesačne vopred k rukám matky XXXXX XXXXXj, nar. XXXXX, bytom XXXXX,  vyživovaciu povinnosť si riadne neplnil v mieste svojho bydliska a tejto povinnosti sa vyhýbal tým, že ako súkromný podnikateľ mal príjem a napriek tomu si zákonnú vyživovaciu povinnosť neplnil, čím mu  od 1.1.2014 doposiaľ  vznikol dlh na výživnom matke XXXXX   vo výške 1.200, -  Eur

lebo zanikla trestnosť činu

Odôvodnenie:
              Poverený príslušník PZ OR PZ  OO PZ Topoľčany uznesením č. ORP-234/TO-TO-2014 zo dňa 29.4. 2014 podľa § 199 ods. 1 TP začal trestné stíhanie vo veci prečinu zanedbania povinnej výživy podľa § 207 ods. 1 Tr. zákona   a následne uznesením pod  tým istým ČVS zo dňa 29.5.2014  podľa § 206 ods. 1 TP  vzniesol obvinenie XXXXX pre prečin zanedbania povinnej výživy podľa § 207 ods. 2 Tr. zák., na tom skutkovom základe, ako je uvedené vo výrokovej časti tohto uznesenia.  

              Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
               V priebehu skráteného vyšetrovania bol ku skutku vypočutý obvinený XXXXX, ktorý uviedol, že si je vedomí svojej vyživovacej povinnosti, výživné od 1.1.2014 neuhrádzal z dôvodu nedostatku financií, nakoľko mu za vykonané práce, neboli vyplatené faktúry. Dňa 6.6.2014 uhradil vkladom na účet Šárky Kertészovej čiastku 1.000, - Eur a dňa 10.6.2014 v hotovosti sumu 200, - Eur. 
              Svedkyňa - poškodená XXXXX vo výpovedi uviedla, že obvinený si neplnil vyživovaciu povinnosť na syna Lukáša od 1.1.2014, pričom potvrdila, že obvinený za zavinené obdobie uhradil výživné v plnej výške. 
              Za účelom náležitého objasnenia veci boli ku skutku zabezpečené aj dôkazy listinného charakteru a to najmä rozsudky, vklad v hotovosti,  správy zo Sociálnej poisťovne, z Úradu práce, sociálnych vecí a rodiny Topoľčany,  z Daňového úradu, zo Depozitára cenných papierov, výpis zo živnostenského a obchodného registra,  ako i ďalšie dôkazy listinného charakteru.
	Podľa § 86 trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu,
              V priebehu trestného stíhania policajt ohľadne zistenia a posúdenia konania obvineného vykonal dôkazy v potrebnom rozsahu a zistil skutočný stav veci. Matka maloletého vo svojej výpovedi vylúčila, že čin mal trvalo nepriaznivé následky.
              Po vyhodnotení všetkých a takto zadokumentovaných dôkazov možno konštatovať, že trestnosť zanedbania povinnej výživy podľa § 207 TZ  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka